Diari Oficial de la Generalitat Valenciana


Sumari del DOGV 7672, del 04-12-2015 (2015/9812)

Resolució d'1 de desembre de 2015, del director general, per la qual s'acorda el desistiment de la celebració del contracte d'assegurança multirisc dels béns mobles i immobles de l'Institut Valencià d'Acció Social (IVAS), per a una anualitat, per procediment obert, tramitació ordinària. Expedient número IV-MY024/2015
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7672

Data del DOGV
:   04-12-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/9812


Data del document
:   01-12-2015

Organisme emissor
:   Institut Valencià d'Acció Social

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Resolució d'1 de desembre de 2015, del director general, per la qual s'acorda el desistiment de la celebració del contracte d'assegurança multirisc dels béns mobles i immobles de l'Institut Valencià d'Acció Social (IVAS), per a una anualitat, per procediment obert, tramitació ordinària. Expedient número IV-MY024/2015 [2015/9812]  
L'anunci de licitació va ser publicat el 12 de novembre de 2015 en el Diari Oficial de la Comunitat Valenciana, número 7656, i simultàniament en el perfil de contractant de l'Institut Valencià d'Acció Social (IVAS). Es va concedir un termini per a la presentació de proposicions de 15 dies a comptar de l'endemà de la publicació esmentada.  
  
Conclòs el període per a la presentació d'ofertes, per part de la mesa de contractació es detecta una infracció no esmenable de les normes reguladores del procediment d'adjudicació, en apreciar que la solvència tècnica o professional requerida en el plec de clàusules administratives particulars no es correspon amb la nova redacció de la solvència tècnica o professional exigida per als contractes de servicis, tal com preveu l'article 78.1.a del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic (TRLCSP), en relació amb l'article 67.7 del Reial Decret 1098/2001, de 12 d'octubre, pel qual s'aprova el Reglament general de la Llei de Contractes de l'Administració Pública, modificat pel Reial Decret 773/2015, de 28 d'agost.  
  
Esta observació es referix a exigir únicament la justificació de la solvència tècnica o professional dels últims tres anys, mentres que la normativa esmentada establix que s'haurà d'apreciar la dita solvència tècnica per mitjà d'una relació dels principals servicis o treballs realitzats en els últims cinc anys que incloga import, dates i el destinatari, públic o privat, d'estos.  
D'acord amb l'article 155.4 del TRLCSP, que preveu la possibilitat de desistir del procediment d'adjudicació fundat en la infracció no esmenable de les normes de preparació reguladores del procediment d'adjudicació. El desistiment no impedirà la iniciació immediata d'un nou procediment de licitació.  
Es resol el desistiment de la celebració del contracte d'assegurança multirisc dels béns mobles i immobles de l'Institut Valencià d'Acció Social (IVAS) per a una anualitat, per procediment obert, tramitació ordinària, expedient número IV-MY024/2015, fundat en la infracció no esmenable de les normes de preparació reguladores del procediment d'adjudicació.  
  
València, 1 de desembre de 2015.- El director general: Ángel Bonafé Osca.